
Nominačné kritériá SSA do reprezentačných tímov A
Koncepcia práce s reprezentáciou so zameraním na mládež do 23 rokov

		ROK 2024/25

Nominačné kritériá pre zaradenie do reprezentačných tímov Slovenskej republiky v skialpinizme
Článok I.

Nominácia na základe dosiahnutých výsledkov

a) Reprezentačný tím je tvorený z pretekárov, ktorí majú šancu uspieť na vrcholových podujatiach. Reprezentačný tím je rozdelený z hľadiska výkonnosti pretekárov na
i. Reprezentačný tím A ii.Reprezentačný tím B,

b) Pretekári nominovaní na základe dosiahnutých výsledkov do Reprezentačného tímu A musia dosiahnuť:
i) minimálne 1 (slovom: jedno) umiestnenie na podujatiach Svetového pohára, Majstrovstiev sveta, Majstrovstiev Európy, v prvej polovici pretekárov, ktorí prišli do cieľa v každej z dvoch po sebe idúcich sezónach predchádzajúcich sezóne, ktorej sa nominácia týka alebo
ii) minimálne 2 (slovom: dve) umiestnenia na podujatiach Svetového pohára, Majstrovstiev sveta, Majstrovstiev Európy, v prvej polovici pretekárov, ktorí prišli do cieľa počas sezóny bezprostredne predchádzajúcej sezóne, ktorej sa nominácia týka alebo
iii) minimálne 1 (slovom: jedno) umiestnenie v TOP15 a zároveň všetci prvá tretina štartového poľa na podujatiach Le Grande Course v každej z dvoch po sebe idúcich sezónach predchádzajúcich sezóne, ktorej sa nominácia týka alebo
iv) minimálne 2 (slovom: dve) umiestnenia v TOP15 na podujatiach Le Grande Course počas sezóny bezprostredne predchádzajúcej sezóne, ktorej sa nominácia týka.
c) Pretekári nominovaní na základe dosiahnutých výsledkov do Reprezentačného tímu B musia dosiahnuť:
i) na podujatiach definovaných v čl. I. ods. b) body i) a ii) týchto Nominačných kritérií umiestnenia do dvoch tretín pretekárov, ktorí prišli do cieľa;
ii) na podujatiach definovaných v čl. I. ods. b) body iii) a iv) týchto Nominačných kritérií umiestnenia do TOP20 a zároveň všetci prvá polovica štartového poľa.

Článok II.

Nominácia na základe nominačných pretekov

a) Na základe nominačných pretekov sa môžu nominovať do reprezentácie pretekári podľa výsledkov dosiahnutých na nominačných pretekoch do Reprezentačného tímu B.
b) Pretekári nominovaní na základe dosiahnutých výsledkov na nominačných pretekoch do Reprezentačného tímu B musia dosiahnuť nasledovné výsledky:
i) Muži - víťaz a každý muž s časovou stratou do 5% od času víťaza.
ii) Ženy - každá žena s časovou stratou do 20% od času víťaza kategórie Muži.
iii) Juniori - každý junior s časovou stratou do 10% od času víťaza kategórie Muži.
iv) Juniorky  -  každá  juniorka  s  časovou  stratou  do  30%  od  času  víťaza  „kategórie Muži.
c) V prípade, že sa nominačných pretekov zúčastní pretekár Reprezentačného tímu A, može SSA  v  odôvodnených  prípadoch  prihliadnuť  aj  na  pretekárov,  ktorých  výsledok  nesplnil nominačné kritéria za predpokladu, že časová strata na víťaza je najviac o tri percentuálne body vyššia ako limity stanovené v bode b) tohto článku, ak je pretekár Reprezentačného tímu A zároveň víťazom nominačných pretekov.
d) V prípade, že sa nominačných pretekov zúčastní viac pretekárov Reprezentačného tímu A v jednej kategórii, na zachovanie nominácie v Reprezentačnom tíme A musia byť časové

rozdiely pretekárov Reprezentačného tímu A do 3 % od času prvého pretekára reprezentačného tímu A, ak je zároveň víťazom svojej kategórie.
e) V prípade, ak je strata pretekára reprezentačného tímu A vyššia ako 3 % od času prvého pretekára reprezentačného tímu A, ak je zároveň víťazom svojej kategórie alebo kategóriu vyhral pretekár mimo reprezentačného tímu A, je takýto výsledok dôvodom na preradenie pretekára Reprezentačného tímu A do Reprezentačného tímu B.


Článok III.

Organizácia nominačných pretekov

SSA je povinná oznámiť v kalendári pretekov Slovenského pohára, resp. v prípade hroziacich termínových kolízií samostané nominačné preteky najneskôr do konca novembra v roku predchádzajúcemu najbližšej zimnej pretekovej sezóne.(to jest november 2021 pre sezonu 21/22,... atd.).

Článok IV.

Tréningový proces a kontrola

a) Tréningový proces reprezentantov zaradených do reprezentačných družstiev SSA pravidelne kontroluje prostredníctvom osoby poverenej správnou radou SSA na konzultáciu tréningového procesu.
b) SSA organizuje prostredníctvom metodika pravidelné testovanie, konzultácie klubových trénerov a sústredenia pre reprezentantov na základe konzultácií s metodikom. SSA je povinná   zverejniť  harmonogram  testovania   a  sústredení  najneskôr  7  dní  pred  prvým plánovaným predsezónnym testovaním.
c) Cieľom  SSA   je  vytvoriť  podmienky  pre  rast  súčasných  a  nových  reprezentantov  a  čo najefektívnejšie využiť finančné prostriedky, ktoré SSA má vo vlastnom rozpočte.
d) SSA je oprávnená v prípade hrubého porušenia pokynov osôb poverených SSA pre koordináciu tréningového procesu zo strany pretekárov, klubov a/alebo trénerov vylúčiť alebo preradiť pretekára do nižšej úrovne reprezentačného výberu. Za hrubé porušenie podľa tohto bodu sa považuje najmä: opakované nedodržiavanie pokynov osôb poverených SSA pre koordináciu tréningového procesu, napríklad neúčasť na sledovaných a nominačných pretekoch, zaraďovanie nevhodných tréningových jednotiek a/alebo pretekov z hľadiska celoročnej koncepčnej prípravy a akékoľvek iné správanie pretekárov, ktoré je v rozpore s pravidlami, princípmi, cieľmi a zásadami fair play, ktoré sleduje SSA.

Koncepcia práce s reprezentáciou so zameraním na mládež do 23 rokov
Podpora klubov a profesionalizácia trénerskej činnosti s mládežou:

Cieľom  SSA  je  systémovo  motivovať  kluby  a  trénerov  pre  prácu  s  mládežou  do  23  rokov (konkrétne kategórie stanovene ISMF - U23, U20, U18, U16) a výchovu budúcich reprezentantov, ktorí budú konkurovať na vrcholných podujatiach v pretekovom skialpinizme (Svetové poháre, Majstrovstvá sveta, Majstrovstvá Európy, podujatia “La Grande Course”). Podpora je podmienená členstvom mladých v SSA a určená pre kluby registrované v SSA.

Zodpovednosť za prácu s mládežou a reprezentačným výberom

Hlavný metodik - Cieľom metodika je usmerniť prípravu mládeže vzhľadom k zadefinovaným cieľom. Jeho odporúčania nie sú záväzné, ale pri dlhodobom poukazovaní na isté pochybenia, môže dôjsť k vyvodeniu postihov pre klub či daného športovca (presun do nižšieho reprezentačného tímu, zníženie dotácie…).. Metodik je zodpovedný za plán spoločných sústredení a testovaní, ktorých zabezpečenie je tiež v jeho kompetencií.

Metodik pracuje na štyroch úrovniach:

a) Reprezentanti A a B dospelí - konzultácia a kontrola tréningu v nadväznosti na spoločné testovanie resp. podľa potreby.
b) Reprezentanti A mladí - týždenná báza konzultácie a kontroly realizovaného tréningu buď priamo s pretekármi, alebo ich osobnými trénermi.
c) Reprezentanti B mladí - mesačná báza konzultácie a kontroly realizovaného tréningu buď priamo s pretekármi, alebo ich osobnými trénermi - podľa dohody.
d) Širší výber SSA/mladí - konceptuálne pokyny zodpovednému za mladých v klube alebo formou verejného článku na webe SSA na báze jednej tréningovej periódy napr. (prípravné obdobie 1 (máj-aug.), prípravné obdobie 2 (sep.-nov.), špeciálne obdobie (dec.), pretekové obdobie (jan.-mar.)

Koordinátor pre prácu s mládežou a reprezentáciou - Úzko spolupracuje s hlavným metodikom, podieľa sa na tvorbe konceptu celoročnej prípravy, kalendára pretekov a nominačných kritérií. Predkladá správnej rade návrh nominácií do reprezentačných tímov A,

B a širšieho výberu. Zúčastňuje ako hosť na vybrané sústredenia tréningy či besedy. Funkcia je vytvorená v nadväznosti na systém práce a financovania mládeže.

Správna rada poverila funkciou Hlavného metodika a  Koordinátora pre prácu s mládežou a reprezentáciou Petra Svätojánskeho, bývalého špičkového reprezentanta s mnohými skúsenosťami s najväčších skialpinistických pretekov ako aj skúsenosťami s kvalitnou športovou prípravou.

Prílohy:

1. Nominovaní na sezónu 2024/2025
2. Kalendár sledovacích pretekov, testovania, spoločných kempov a nominačných pretekov.
3. 	Finančné zabezpečenie na spoločnom testovaní, počas sústredení a výjazdov organizovaných SSA
4. Reprezentačná zmluva pretekára zaradeného do „A“ výberu
5. Reprezentačná zmluva pretekára zaradeného do „B“ výberu









































Príloha: 1

Nominovaní na sezónu 2024/2025 na základe nominačných kritérií
Seniori
Tím „A“

Marianna Jagerčíková
1. miesto šprint Majstrovstvá Sveta 2023
3. miesto šprint Majstrovstvá Európy 2024

·
Jakub Šiarnik
7. miesto štafeta Majstrovstvá Európy 2024
6. miesto štafeta Svetový pohár 2024


Tím „B“
·
Peter Fraňo
 33.miesto individuál Majstrovstvá Európy 2024
·	30. miesto Svetový pohár Val Martello 2024

·			„Širší výber“

Rebeka Cully
27. miesto šprint Svetový pohár Schladming 2024
22. miesto vertikál Svetový pohár Schladming 2024

Kristián Jánošík
36. miesto vertikál Svetový pohár Schladming 2024
43. miesto Svetový pohár Val Martello 2024


Sára Machajová
19. miesto jednotlivci Majstrovstvá Európy 
				   7. miesto Alpen CUP Vertical 2024 

Samo Machaj
15. miesto Alpen CUP jednotlivci 2024
23. miesto jednotlivci U23 Majstrovstvá Európy 2024








Širší výber SSA mladých
Pred sezónou 2024/25 absolvovali mladí pretekári viacero letných prípravných kempov a spoločných pretekov. Na prelome júna a júla bolo sústredenie v Jasnej v október na Králikoch  a v novembri na Stubaii. 
Do nominačného výberu mladých sú zaradení:

	Adam 
	Kvet
	2006

	Tobias
	Mikuláš
	2007

	Dominik
	Košar
	2007

	Juraj 
	Köteleš
	2007

	Júlia 
	Kunová
	2007

	Adam
	Hubač
	2008

	Alex 
	Kulanga
	2008

	Katarína 
	Horká
	2008

	Martin
	Pazúr
	2008

	Adam 
	Luptak
	2008

	Veronika 
	Dudášová
	2009

	Nina 
	Bekešová
	2009

	Šimon 
	Janko
	2010

	Martin 
	Svätojánsky
	2011

	Jakub 
	Pavčik
	2011

	Zara 
	Korvínová
	2012









Príloha: 2

Kalendár nominačných pretekov

Na nominačných pretekoch budú sledovaní jednotlivý pretekári vo svojich kategóriách a posudzované budú odstupy od prvého pretekára. Prvé dva preteky budú slúžiť ako nominácia na preteky svetového pohára u seniorov do štafety „B“ u mládeže na kolo svetového pohára a nominácia na Majstrovstvá sveta. Preteky na Malinôm Brde budú nomináciou na Majstrovstvá sveta vo všetkých kategóriách.


·  Štrbské Pleso – šprint  21.12.2025
·  Marinské hole – jednotlivci 12.1.2025
·  Malinô Brdo – svetový pohár mladých 6.-9.2.2025

	

Tréningový camp – Malinô Brdo
Príprava mladých na svetový pohár
2.1. – 6.1.2025 (Svätojánsky, Stano)






Príloha: 3

Finančné zabezpečenie na spoločnom testovaní, počas sústredení a výjazdov organizovaných SSA

2024 /2025
Spoločné testovanie a 3 tréningové campy SVK

1. Reprezentanti tím „A“ - 100% výdavkov hradí SSA
2. Reprezentanti tím „B“ - 100% výdavkov hradí SSA
3. Širší výber SSA/ mladí - 35% výdavkov hradí SSA

Sústredenia pred sezónou (podľa SR SSA schváleného harmonogramu prípravy) a reprezentačné výjazdy nad rámec plánovaných - možná spoluúčasť.

1. Reprezentanti tím „A“ - 100% výdavkov hradí SSA
2. Reprezentanti tím „B“ - 66% výdavkov hradí SSA
3. Širší výber SSA/ mladí - 15% výdavkov hradí SSA

Plánované výjazdy:

Majstrovstvá sveta - Tím “A” + tím “B”
Všetky kolá Svetového pohára - Tím “A”
[bookmark: _GoBack]Kolá Svetového pohára na ktorých je v programe štafeta - Tím “B” + možná spoluúčasť členov širšieho výberu (na vlastné náklady, resp. po dohode s SSA).

